Съобщение за инвестиционно предложение за „Оптимизация на основните процеси на снаредяване (пресоване, заливане, шнековане) във взривните участъци на площадката на „Дунарит“ АД“  
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

            Внесеното от възложителя „ДУНАРИТ“ АД инвестиционно предложение за „Оптимизация на основните процеси на снаредяване (пресоване, заливане, шнековане) във взривните участъци на площадката на „Дунарит“ АД“ попада в обхвата на т. 11 Други инвестиционни предложения, буква „з” – Предприятие/съоръжения за производство, съхраняване, обезвреждане и/или унищожаване на взривни вещества и изделия от тях от Приложение 2 към чл. 93, ал.1, т.1 и 2 от Закона за опазване на околната среда и на основание чл.93, ал.1, т.1 от Закона подлежи на преценяване необходимостта от извършване на ОВОС. 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме, с писмо на РИОСВ – Русе с изх. № АО-2440-(3)-08.07.2020 г. Копие на писмото е изпратено до община Русе и кметство село Николово. 
